আজ পুবাকাশে যে সূর্য উদিত হয়েছে তা দিয়ে নতুন বছরের সূচনা হলো। স্বাগতম-২০১৮। দেখতে দেখতে আমরা পেরিয়ে এলাম আরেকটি বছর। কালের আবর্তে মহাকালের গহ্বরে হারিয়ে গেল ২০১৭। নানা ঘটন-অঘটন, হাসি-কান্না ও সুখ-দুঃখের রঙমিশালীতে ভরা বিদায়ী ২০১৭ সালটি আজ থেকে ‘তুমি কেবলই স্মৃতি’। অতীতের মত এ বছরটিও সভ্যতার ইতিহাস থেকে শুধু উঁকি দিয়ে দেখবে আমাদের। এর ঝাঁপি খুলে সুখস্মৃতি খুঁজে নিতে হবে সবাইকে। হয়তো এসব স্মৃতি ভরা ‘পেন্ডুলাম’ দোলা দিয়ে যাবে অলস সময়ে…..।